CELEX: 62013TA0433
Language: fi
Date: 2015-05-05 00:00:00
Title: Asia T-433/13: Unionin yleisen tuomioistuimen tuomio 5.5.2015 – Petropars Iran ym. v. neuvosto (Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen — Varojen jäädyttäminen — Perusteluvelvollisuus — Arviointivirhe — Lainvastaisuusväite — Oikeus harjoittaa taloudellista toimintaa — Omaisuudensuoja — Kansanterveyden, turvallisuuden ja ympäristön suojelu — Ennalta varautumisen periaate — Oikeasuhteisuus — Puolustautumisoikeudet)

22.6.2015   
            
            
               FI
            
            
               Euroopan unionin virallinen lehti
            
            
               C 205/29
            
         Unionin yleisen tuomioistuimen tuomio 5.5.2015 – Petropars Iran ym. v. neuvosto
   (Asia T-433/13) (1)
   
   ((Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen - Varojen jäädyttäminen - Perusteluvelvollisuus - Arviointivirhe - Lainvastaisuusväite - Oikeus harjoittaa taloudellista toimintaa - Omaisuudensuoja - Kansanterveyden, turvallisuuden ja ympäristön suojelu - Ennalta varautumisen periaate - Oikeasuhteisuus - Puolustautumisoikeudet))
   (2015/C 205/38)
   Oikeudenkäyntikieli: englanti
   
      Asianosaiset
   
   
      Kantajat: Petropars Iran Co. (Kish Island, Iran), Petropars Oilfields Services Co. (Kish Islrand), Petropars Aria Kish Operation and Management Co. (Teheran, Iran) ja Petropars Resources Engineering Kish Co. (Teheran) (edustajat: solicitor S. Zaiwalla, solicitor P. Reddy, solicitor Z. Burbeza, barrister R. Blakeley, barrister G. Beck, ja M. Brindle, QC)
   
      Vastaaja: Euroopan unionin neuvosto (asiamiehet: V. Piessevaux ja M. Bishop)
   
      Oikeudenkäynnin kohde
   
   Kanne, joka koskee yhtäältä Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 6.6.2013 tehdyn neuvoston päätöksen 2013/270/YUTP (EUVL L 156, s. 10) sekä Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 6.6.2013 annetun neuvoston täytäntöönpanoasetuksen (EU) N:o 522/2013 (EUVL L 156, s. 3) kumoamisvaatimusta ja toisaalta vaatimusta siitä, että todetaan Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP (EUVL L 195, s. 39) 20 artiklan 1 kohdan c alakohdan ja Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) 23 artiklan 2 kohdan d alakohdan soveltumattomuus.
   
      Tuomiolauselma
   
   
               1)
            
            
               Kumotaan Petropars Aria Kish Operation and Management Co:ta ja Petropars Resources Engineering Kish Co:ta koskevin osin:
               
                           —
                        
                        
                           Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 6.6.2013 tehty neuvoston päätös 2013/270/YUTP
                        
                     
                           —
                        
                        
                           Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 6.6.2013 annettu neuvoston täytäntöönpanoasetus (EU) N:o 522/2013.
                        
                     
         
               2)
            
            
               Päätöksen 2013/270 ja asetuksen N:o 522/2013 vaikutukset pysytetään Petropars Aria Kish Operation and Management Co:n ja Petropars Resources Engineering Kish Co:n osalta siihen asti, kunnes Euroopan unionin tuomioistuimen perussäännön 56 artiklan ensimmäisessä kohdassa tarkoitettu määräaika muutoksenhaulle päättyy, tai jos muutosta haetaan määräajassa, muutoksenhaun hylkäämiseen asti.
            
         
               3)
            
            
               Kanne hylätään muilta osin.
            
         
               4)
            
            
               Kukin asianosainen vastaa omistaa oikeudenkäyntikuluistaan.
            
         
      (1)  EUVL C 313, 26.10.2013.